चुनाव में बीजेपी की बड़ी जीत, इतनी सीटों पर लहराया झंडा
उत्तर प्रदेश में हुए सात विधान सभा उपचुनाव में बीजेपी ने छह और समाजवादी पार्टी ने एक सीट जीत ली है। 2017 के विधान सभा चुनाव में भी इनसे से छह सीट बीजेपी और एक सपा के पास थी।
नोएडा: उत्तर प्रदेश में हुए सात विधान सभा उपचुनाव में बीजेपी ने छह और समाजवादी पार्टी ने एक सीट जीत ली है। 2017 के विधान सभा चुनाव में भी इनसे से छह सीट बीजेपी और एक सपा के पास थी। प्रदेश की सात विधानसभा सीटों पर तीन नवंबर को हुये उपचुनाव की मतगणना मंगलवार सुबह आठ बजे कड़ी सुरक्षा व्यवस्था के बीच शुरू हुई। इनमें मल्हनी सीट पिछले विधानसभा चुनाव में सपा के खाते में गयी थी बाकी सीटों पर भाजपा का ही कब्जा था।इस बीच उत्‍तर प्रदेश के मुख्‍यमंत्री योगी आदित्‍यनाथ और प्रदेश भाजपा अध्‍यक्ष स्‍वतंत्र देव सिंह, उप मुख्‍यमंत्री केशव प्रसाद मौर्य व डाक्‍टर दिनेश शर्मा समेत तमाम पदाधिकारियों ने भाजपा प्रदेश मुख्‍यालय में पहुँचकर एक-दूसरे को मिठाई खिलाई और बधाई दी। मीडिया से बातचीत में मुख्‍यमंत्री योगी आदित्‍यनाथ ने उप चुनाव में मिल रहे रूझानों पर प्रधानमंत्री नरेंद्र मोदी को श्रेय देते हुए सरकार के कार्यों और संगठन की मेहनत की चर्चा करते हुए मतदाताओं के प्रति आभार जताया। उन्‍होंने प्रदेश अध्‍यक्ष, दोनों उप मुख्‍यमंत्री, संगठन महामंत्री और प्रदेश सरकार के मंत्रियों और संगठन के पदाधिकारियों और कार्यकर्ताओं के योगदान के लिए बधाई दी। उन्‍होंने कहा कि यह परिणाम आने वाले चुनाव का संकेत है। 